Diari Oficial de la Generalitat Valenciana


Sumari del DOGV 4864, del 18-10-2004 (2004/10276)

Informació pública del programa per al desenvolupament de l'actuació integrada corresponent a l'àmbit inclòs en la unitat d'execució delimitada a l'avinguda del Meridià del Pla General d'Almassora (Castelló).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4864

Data del DOGV
:   18-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10484


Organisme emissor
:   Prolan 2005, SL

Tipus de document
:   Anunci

Informació pública del programa per al desenvolupament de l'actuació integrada corresponent a l'àmbit inclòs en la unitat d'execució delimitada a l'avinguda del Meridià del Pla General d'Almassora (Castelló). [2004/A10161]
  
La mercantil Prolan 2005, SL, ha formulat una alternativa tècnica del projecte del programa per al desenvolupament de l'actuació integrada corresponent a l'àmbit inclòs en la unitat d'execució delimitada a l'avinguda del Meridià, del Pla General d'Ordenació Urbana d'Almassora, a la qual s'adjunta el pertinent programa d'actuació integrada de l'esmentada unitat d'execució; pla de reforma interior de l'esmentada unitat; projecte d'urbanització d'ella; i finalment sol·licitud de cèdula d'urbanització; a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
Per tal d'aplicar el que establix l'esmentat article de la referida llei, se sotmeten tals documents a informació pública per un termini de 20 dies hàbils a partir de l'endemà de la publicació del present anunci en el Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que convinguen al seu dret i que seran presentades davant del Registre General de l'Ajuntament d'Almassora. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de l'esmentada llei.
  
En el mateix termini de 20 dies, qualsevol persona:
  
- Podrà consultar els documents protocol·litzats a la Notaria de Fernando Pascual de Miguel, plaça Pedro Cornel, número 6, 1a, d'Almassora.
  
- Podrà comparéixer a la dita Notaria per a obtindre una còpia de l'acta de protocol·lització dels projectes o sol·licitar que se li mostre la mateixa acta.
  
- Podrà consultar la referida documentació així com l'expedient administratiu (presentat en data 30 de juliol del 2004), a l'Ajuntament d'Almassora, els dies hàbils en horari d'atenció al públic.
  
Així mateix, mitjançant el present anunci, segons allò que s'ha preceptuat en el paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber als interessats que el termini de dies hàbils per a presentar les posicions juridicoeconòmiques comença el següent dia hàbil a l'acabament del termini de 20 dies adés esmentat, llevat de pròrroga, cas en què el termini començaria el següent dia hàbil a l'acabament del termini prorrogat. Les posicions juridicoeconòmiques es presentaran també al Registre General de l'Ajuntament d'Almassora.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val, així mateix, d'avís als titulars de parcel·les que s'indiquen tot seguit i que, segons la relació cadastral expedida, resulten desconeguts, amb domicili ignorat o insuficient per a poder efectuar l'avís: